
Am avut câteva revelații astfel încât am hotărât să intru și eu în rândul lumii, arătându-mi compasiunea pentru 
ceilalţi și, mai ales, pentru viitorul planetei. Fraţilor, deci așa nu se mai poate! E clar că planeţica noastră s-a 
încălzit global din cauza noastră, pentru că suntem nişte fiinţe parşive, care creștem vaci ca să halim ca 
nemâncații, iar bietele vaci produc bășini(scuzaţi-mă, dar m-am gândit că termenul de flatulență nu va fi 
înțeles de întreg auditoriul) care încarcă atmosfera cu CO2. Oameni buni, nu mai merge așa! Trebuie să 


trecem rapid pe verde! 


Eu unul mi-am făcut bine temele. Gata, de azi nu mă mai încălzesc și nici nu mă mai răcesc vara. O să stau la 


mi se pare mai mult decât rezonabilă. Înțelegeţi semnificaţia? Fără să consumi nimic ajungi să ai o medie de 
25 de grade pe toată perioada anului. Unde mai găsești boieria asta??? 


M-am gândit și cu mâncarea. O să mănânc produse sezoniere. Când dau urzicile mănânc urzici, când dă 
loboda mănânc lobodă s.a.m.d. Dar iarna ce-o să mănânci? M-a întrebat un amic mai cârcotaș. Păi hai să ne 
gândim bine: după ce-ai boierit-o primăvara, vara și toamna de ce să nu fac o pauză alimentară iarna? Doar 
din primăvară o iei de la cap. Oricum, dacă chiar ţi se face foame, poţi oricând să mergi la partid sau la vreun 
ONG ecologist să mănânci rahat și se rezolvă totul extrem de elegant. Încă un punct esențial: pentru a nu 
deranja microclimatul ar trebui să ne orientăm către flora spontană, nu să otrăvim pământul cultivând noi ceea 
ce, chipurile, ne-ar trebui. Așadar am bifat și capitolul ăsta. 


Ce-a mai rămas? Păi partea de haine o rezolv, în sensul în care îmi propun să port doar îmbrăcăminte de la 
second și din pet-uri reciclate. Cu încălțămintea, mă gândesc să nu mai cumpăr nimic și, pentru eficiență, să 
reciclez direct pet-ul în picior. Am văzut eu la niște boschetari și mi se pare cool. 


Transportul? Aici chiar e o problemă, astfel încât îmi propun să merg doar pe jos. Ce înseamnă mașinile și 
celelalte chestii reacționare? Sunt sfidări și-atât. Eu unul mi-am propus să fiu neutru. Doar că, după ce mi-am 
făcut drastica revizuire, colegii mei ecologişti din Germania(vezi fotografia atașată articolului), în care eu am 
multă încredere deoarece prezenţa lor o garantează, mi-au spus că nu e destul deoarece sunt mulţi ticăloși pe 
lumea asta care emit pe șest gaze de seră. Păi și cum putem face cu asta? Simplu, așa cum se rezolvă 
treburile de când lumea: plătim o taxă. Sau mai multe. Mi s-a părut foarte înțelept, mai ales că după ce am 
plătit taxele ălea a început să mă ia cu răcoarea, dovendind astfel că treaba funcționează. 


Abia mă liniștisem și, întrucât eram inspirat de atmosfera teutonă exhibată de colegii mei(mai priviţi fotografia 
pentru a vă găsi și voi inspiraţia!), mi-au căzut ochii pe un articol științific publicat pe site-ul Springer. Bre, 
editură globală, renumită, chestii cu ştaif. Articolul îl aveţi acilea. Ce zice ăia acoloșa? Cică păienjenii — de fapt 
comunitatea lor globală — sunt responsabili anual pentru uciderea a 400-800 milioane de tone de pradă, adică 
de cel puţin două ori mai mult decât oamenii! Băi frăţioare, chestia e groasă rău! Vă daţi seama ce ticăloși 
păienjenii ăștia? Nu doar că acţionează global, dar mai fac și jale de prăduială. Păi cum vine asta să 
prăduiască atâta purcoi de hrană? Ăștia de ce nu sunt trecuţi pe vegane? Și mai am o temere, am stat mult să 
mă gândesc dacă s-o dezvălui, dar o să o fac: oameni buni, ăștia trag bășini? La cât halesc în mod sigur trag 
și pârțuri. Păi ce să ne mai uităm la vaci sau la noi? Pe ăștia trebuie să ne focusăm. Chiar și prietenii mei 
germani au rămas în dezbatere cu problema asta pentru că e mult prea groasă. Ce-ar trebui totuși să facem? 
Eu unul cred că o triplare a taxelor ar rezolva problema, dar trebuie totuși să calculeze specialiștii că nu te joci 


cu chestiile ăstea. 


Oricum, eu unul mi-am făcut datoria dându-vă un subiect de gândire în dimineaţa asta. Întoarceţi problema pe 
toate părţile și spuneţi-mi la ce concluzie aţi ajuns că nu mai e timp. Și-așa acum zece ani Greta a estimat că- 
n cinci ani vom dispărea și de-atunci în fiecare seară mă culc cu teamă și mă trezesc plin de responsabilități. 
Hai să fim responsabili și să ne rugăm că poate scoate Pfizer un vaccin pe care să ni-l facem pentru a 
combate bășinile păienjenilor. Simt că se poate, doar știința e știință! 

P.S. Tot trag speranţă că dacă rezolv și problema asta o să ajung să fiu și eu în poza aia cu colegii germani. 


Hai, ajutaţi-mă, vă rog! 

